stanford-oval/wikipedia huggingface dataset:
Tsugu Way
Aiheesta muualla

Tietoa Tsugu Wayn ja Use No Hooksin vinyylipainoksista
Tietoa Tsugu Wayn ja Use No Hooksin kasettipainoksista
Hurriganes
| --- | --- |
Studioalbumit:   Rock and Roll All Night Long  Roadrunner  Crazy Days  Hot Wheels  Tsugu Way  Hanger  Jailbird  10/80  Fortissimo  Rockin’  Seven Days, Seven Nights  Hurrygames  30th Anniversary  Electric Play 
Livealbumit:   Live at Metropol  Live in Stockholm 1977  Live in Hamina 
Kokoelmat:   Sixteen Golden Greats  Hurrigane By The Hurriganes  20 Golden Greats  1978–1984  Rockin’ Tonight – 18 All Time Hits  The Legacy  20 suosikkia – Get On  Double Trouble  25 Golden Greats  20 suosikkia – Muskogee  20 suosikkia – Let's Go Rocking Tonight  Scandia Years 1977–1984  Rock Rock Tonight  30 Golden Greats 
VHS/DVD:   Oowee – Oohla  Rock’n’Roll All Night Long 1973–1988 
Filmografia:   Kuumat kundit  Ganes
Juha Uusitalo

Juha Uusitalo Zürichissä vuonna 2008.
Juha Uusitalo (s. 1964 Vaasa) on suomalainen oopperalaulaja. Hänen äänialansa on bassobaritoni. Hän on esiintynyt monissa maailman johtavissa oopperataloissa. Uusitaloa kiitetään erityisesti karismaattisesta lavaolemuksesta niin vakavissa kuin koomisissakin rooleissa.
Juha Uusitalo on valmistunut  Sibelius-Akatemiasta diplomihuilistiksi. Hän soitti huilua Suomen suurimmissa orkestereissa ennen laulajanuransa alkua, viimeksi Suomen Kansallisoopperassa. Ensimmäiset oopperaroolit olivat Sibelius-Akatemian oppilastöitä. Vaasan Oopperan ja Ilmajoen Musiikkijuhlien kautta Juha Uusitalo debytoi laulajana Suomen Kansallisoopperassa vuonna 1997. Talon vakituiseen solistikuntaan hän kuului 2000–2008.
Italian La Scalassa Uusitalo teki debyyttinsä Lentävän hollantilaisen nimiroolissa vuonna 2004. New Yorkin  Metropolitan-oopperassa hän debytoi syksyllä 2008 Salomen Johannes Kastajan roolissa.
Juha Uusitalo tunnetaan Wagnerin oopperoista. Wagnerin suurimmat bassobaritoniroolit, kuten Ring-sarjan Wotan ja Wanderer, Lentävän hollantilaisen nimirooli ja Parsifalin Amfortas kuuluvat hänen repertuaariinsa. Raskaan sarjan roolien lisäksi Juha Uusitalo esittää myös koomisia hahmoja, kuten La Cenerentolan Don Magnificoa tai Falstaffin nimiroolia.
Oopperoiden lisäksi Juha Uusitalo on kysytty sinfoniaorkestereiden solisti ja lied-laulaja. Vuonna 1999 hänelle myönnettiin Matti Salmisen rahaston ja Suomen Wagner-seuran stipendit sekä vuonna 2002 Karita Mattila -palkinto. Hän on myös Savonlinnan oopperajuhlien Vuoden taiteilija 2011.
Rooleja

Beethoven: Fidelio (Don Pizarro)
Bizet: Carmen (Escamillo)
Britten: Peter Grimes (Balstrode)
Hindemith: Cardillac (Cardillac)
Kokkonen: Viimeiset kiusaukset (Seppä Jaakko Högman)
Puccini: Gianni Schicchi (nimirooli)
Gioacchino Rossini: La Cenerentola (Don Magnifico)
Saint-Saëns: Samson ja Dalila (Dagonin ylipappi)
Sallinen: Ratsumies (nimirooli)
Strauss:  Salome (Johannes Kastaja)
Verdi: Falstaff (nimirooli)
Wagner: Lentävä hollantilainen (nimirooli)
Levytyksiä

Suomalaisia lauluja, Taidekeskus Salmela 2011
Strauss: Salome DVD (Metropolitan Opera, New York), Sony Classics 2011
Wagner: Reininkulta DVD (Valencia), Unitel Classica 2009
Wagner: Valkyyria DVD (Valencia), Unitel Classica 2009
Wagner: Siegfried DVD (Valencia), Unitel Classica 2009
Beethoven: Fidelio DVD (Valencia), Medici Arts 2009
The Wagner Album, Ondine 2008
Kuula: Legends, Alba 2008
The Wonder of Christmas, Sony 2007
Beethoven: Fidelio, LSO Live 2007
Sibelius: Kullervo, CPO 2006
Pylkkänen: Mare ja hänen poikansa, Ondine 2005
Wagner: Lentävä hollantilainen DVD (Turku), Fifty Records 2005
Wagner: Siegfried, Tiroler Festspiele Erl,  1999 joht. Gustav Kuhn
TSV 1860 München

TSV:n kotistadion Allianz Arena vuosina 2005-2017
TSV 1860 München on vuonna 1860 perustettu saksalainen urheiluseura. Se on kotoisin Münchenistä ja on yksi Saksan suurimmista seuroista. Seuran jalkapallojoukkue pelaa kaudella 2023–2024 Saksan kolmanneksi korkeimmalla sarjatasolla 3. Ligassa. Seura on yksi Bundesliigan perustajajäsenistä ja se on pelannut pääsarjatasolla yhteensä 20 kautta.
Historia > Seuran alkuperä

TSV perustettiin alun perin 15. heinäkuuta 1848 paikallisessa pubissa Buttleschen Brauerei zum Bayerischen Löwen. Baijerin kuningaskunta kielsi seuran toiminnan vuonna 1849 tasavaltalaistoiminnan takia. Seura perustettiin virallisesti uudelleen 17. toukokuuta 1860. Useiden paikallisten seurojen kanssa tehtyjen fuusioiden jälkeen vuonna 1862 seuran nimeksi tuli Turnverein München. Seuran jalkapallojaosto perustettiin 6. maaliskuuta 1899 ja se pelasi ensimmäiset ottelunsa kolme vuotta myöhemmin.
Historia > Vuosisadan alusta toiseen maailmansotaan

Vuonna 1911 joukkue otti tunnuksekseen leijonan ja 1919 seuran uudeksi nimeksi tuli TSV München 1860. 1920-luvun puoliväliin mennessä seura pelasi jalkapalloa jo maan korkeimmilla tasoilla kuten Baijerin osavaltion pääsarjassa Bezirksliga Baijerissa. TSV pääsi kansalliseen välierään ensimmäisen kerran vuonna 1927. TSV eteni vuoden 1931 finaaliin, jonka se hävisi Hertha BSC Berlinille, ja kaksi vuotta myöhemmin se pääsi jälleen välieriin.
Vuonna 1933 natsit organisoivat saksalaisen jalkapallon uudelleen kuudeksitoista alueelliseksi pääsarjatasoksi (Gauligen). TSV liittyi Baijerin Gauligaan, jossa se sijoittui toiseksi vuosina 1934, 1938 ja 1939 ennen kuin se vihdoin voitti mestaruuden vuonna 1941. Kansallisissa pudotuspeleissä TSV ei menestynyt, mutta vuonna 1942 se voitti vihdoin ensimmäisen merkittävän kilpailun voitettuaan Saksan cupmestaruuden.
Historia > Sodan jälkeen

Toisen maailmansodan jälkeen TSV pelasi pääsarjajalkapalloa Oberliga Südissa keskikastin joukkueena pudoten 1950-luvun puolivälissä kolmeksi vuodeksi alempaan sarjaan. Vuonna 1963 se onnistui voittamaan liigamestaruuden juuri oikeaan aikaan, sillä sen vuoksi TSV pääsi automaattisesti Saksan uuteen ammattilaissarjaan, Bundesliigaan. Paikalliskilpailija Bayern München joutui odottamaan omaa pääsyään sarjaan vielä kaksi kautta, sillä Saksan jalkapalloliitto ei halunnut kahta joukkuetta samasta kaupungista uuteen liigaan. 1860 München pärjäsi hyvin läpi 1960-luvun. Se voitti Saksan cupin toistamiseen vuonna 1964, eteni Cup-voittajien cupin finaaliin 1965, ja voitti Bundesliigan 1966 sekä sijoittui toiseksi seuraavana vuonna.
Historia > 1970- ja 1980-luku

Aiempaa menestystä seurasi huonommat esitykset kolmena seuraavana kautena, mikä johti seuran putoamiseen vuonna 1970. TSV:ltä kesti seitsemän vuotta nousta takaisin pääsarjaan, josta se putosi välittömästi takaisin. Seura palasi vuotta myöhemmin takaisin Bundesliigaan kahdeksi vuodeksi kunnes se vuonna 1982 putosi jälleen. Taloudellisten vaikeuksien takia seura ei saanut enää lisenssiä ja joutui jatkamaan 3. sarjatasolta.
Historia > 1990-luvusta nykyaikaan

TSV 1860 Münchenin paluu Bundesliigaan kesti aina vuoteen 1994 asti. Putoaminen heti takaisin oli lähellä, mutta se vältettiin useiden hyvien hankintojen ja vanhenevien tähtipelaajien kuten Abédi Pelén, Thomas Häßlerin ja Davor Šukerin avulla. Seuran puheenjohtaja Karl-Heinz Wildmoserin ja manageri Werner Lorantin diktatorinen johtamisen sekä veteraanipelaajien ja nuorien lupauksien onnistuneen kombinaation avulla seurasta tuli sarjan keskikastin joukkue. Parhaimmillaan 1860 München sijoittui neljänneksi vuonna 2000 ja pääsi Mestarien liigan karsintaan. Se hävisi ratkaisevan ottelun Leedsille ja joutui UEFA Cupiin, jossa se pääsi 3. kierrokselle asti. Menestys ei kuitenkaan poikinut jatkoa ja keskinkertaisten esitysten jälkeen Lorant sai potkut.
Pääsarjassa vietetyn vuosikymmenen jälkeen TSV sijoittui kaudella 2003–2004 17. sijalle ja putosi 2. Bundesliigaan. Wildmoser suututti fanit tehtyään kiistanalaisen päätöksen siirtyä pelaamaan uudelle Allianz Arenalle seuran vihatun kilpailijan Bayern Münchenin kanssa. Wildmoser sekä hänen poikansa joutuivat pian tämän jälkeen eroamaan jäätyään kiinni stadionin urakointisopimukseen liittyneessä lahjontaskandaalissa.
TSV taisteli vieläkin alemmaksi putoamista vastaan kaudella 2005–2006. Se onnistui välttämään putoamisen, mutta kärsi pahoista taloudellisista ongelmista. Tilanne helpottui vasta kun Bayern München osti TSV:n 50 % osuuden Allianz Arenasta keväällä 2006 11 miljoonalla eurolla, mikä pelasti seuran konkurssilta. Tämän johdosta Saksan jalkapalloliitto sai tarvittavat takeet seuran talouden tilasta ja antoi sille 2. Bundesliigassa pelaamiseen tarvittavan lisenssin.
Saavutukset

Saksan mestaruus (Bundesliiga): 1966
Saksan cup: 1942, 1964
Cup-voittajien cup -finalisti: 1965
Etelä-Saksan mestaruus (Oberliga Süd): 1963
Baijerin mestaruus (Gauliga): 1941
Etelä-Baijerin mestaruus (Gauliga): 1943
Kenttä

TSV 1860 München pelaa kotiottelunsa nykyisin Grünwalder Stadionilla. Joukkue pelasi vuoteen 2017 asti Allianz Arenalla, jonka se jakoi paikalliskilpailija Bayern Münchenin kanssa. Stadion oli alun perin seurojen yhteisomistuksessa, mutta TSV myi osuutensa 2006 ratkaistakseen talousvaikeutensa ja välttääkseen uhkaavan konkurssin.
Alun perin TSV pelasi Stadion an der Grünwalderstraßella (tunnetaan myös nimellä "Sechzger Stadion"), joka rakennettiin vuonna 1911 ja jota se myös jakoi Bayern Münchenin kanssa vuosina 1925–1972. Molemmat seurat muuttivat Münchenin olympiastadionille, joka rakennettiin vuoden 1972 kesäolympialaisiin. TSV muutti takaisin vanhalle kentälleen vuoden 1972 jälkeen useita kertoja, joista pisin oli 1982 ja 1995 välissä. Ja palasi jälleen vuonna 2017, Bayernin lopetettua Allianz Arenan yhteiskäyttö.
Entisiä pelaajia

Anthony Annan
Moritz Volz
Bobby Wood
Julian Weigl
Lars Bender
Sven Bender
Ernst Willimowski
Thomas Häßler
Jens Jeremies
Vidar Riseth
Martin Max
Erik Mykland
Piotr Nowak
Abédi Pelé
Daniel Borimirov
Dragoslav Šekularac
Davor Šuker
Rudi Völler
Taylor Twellman
Josh Wolff
Shao Jiayi
Berkant Göktan
Paul Agostino
Ned Zelic
Sascha Mölders
Janne Saarinen
Entisiä valmentajia

Fred Spiksley
Max Merkel
Werner Lorant
Walter Schachner
Peter Pacult
Ewald Lienen
Friedhelm Funkel
Ricardo Moniz
Kosta Runjaic
Vítor Pereira
Aiheesta muualla

Wikimedia Commonsissa on kuvia tai muita tiedostoja aiheesta .
Seuran verkkosivut
Marvel-universumin kosmiset olennot

Marvel-universumin kosmiset olennot ja jumalat koolla.
Kosmiset olennot ovat Marvel-kustantamon sarjakuvissa esiintyviä, usein jumalvoimaisia hahmoja. Kosmisten olentojen omaavat voimat ylittävät ihmisen täysin käsityskyvyn, eivätkä supersankarienkaan yli-inhimilliset voimat ole mitään kosmisten olentojen liki loppumattomien voimien edessä. Kosmisten olentojen tehtävä on usein toimia eräänlaisena luonnonvoimana asuttamassaan universumissa.
Tunnetuimpia kosmisia olentoja ovat mm: Ikuisuus, Galactus, Seuraajien rotu jne.
Ominaisuudet

Marvel-universumin on täynnänsä kosmisia olentoja jotka kirjaimellisesti ovat osa universumin toimintaa. Kuten keho, jonka toiminnan määrittelevät erilaiset elimet, myös kosmiset olennot toimivat vitaalina osana tämän universumin toimintaa. Jokaisessa kosmisessa olennossa ruumiillistuu jokin todellisuuden tason aspekti tai välttämätön toiminta.
Jokainen kosminen olento on uniikki, mutta olennoilla on kuitenkin tiettyjä yhteisiä piirteitä:
Suuremmat voimat kuin yhdelläkään kuolevaisella. Jopa kaikkein heikoin kosminen olento voi tuhota maailmoja (käyttämällä Kosmista Voimaa. Voimatasot kuitenkin vaihtelevat eri olentojen kesken suuresti, vain harvat kykenevät tekemään koko universumia muuttavia toimintoja voimillaan.
Fyysisen muodon puute. Useat kosmiset olennot käyttävätkin jonkinlaisia tarkoitusta varten luotuja kehoja kyetäkseen toimimaan jossain muussa kuin abstraktissa muodossa.
Moraalinormien koskemattomuus. Kosmiset olennot eivät osoita inhimillisiä emootioita (tästä on kuitenkin poikkeuksia), he ovat puhtaasti kiinnostuneita suuremmista asioista.
On huomattavaa, että on olemassa useita olentoja jotka usein sekoitetaan kosmisiin olentoihin. Tällaisia ovat nk. maapallon jumalat. Huolimatta korkeasta statuksestaan ja uskomattomista voimistaan nämä jumalat eivät lukeudu kosmisiin olentoihin. Myöskään Galactuksen apurit eivät lukeudu kosmisiin olentoihin, vaikka kykenevätkin manipuloimaan Kosmista voimaa. Apurien olemassaolo ei kuitenkaan ole välttämätöntä universumin pysyvyydelle. Jotkut olennot, kuten demoni D'Spayre väittää olevansa epätoivon ruumiillistuma, muttei todellisuudessa omaa tarpeeksi voimaa siihen. Todellisten kosmisten olentojen tarkka lukumäärä on vielä spekuloinnin aiheena, mutta lisää paljastuu jatkuvasti.
Robert Cushman Murphy

| Robert Cushman Murphy |
| --- | --- |
 Robert Cushman Murphy vuonna 1910.
Henkilötiedot
Syntynyt: 29. huhtikuuta 1887 Brooklyn, New York, Yhdysvallat
Kuollut: 20. maaliskuuta 1973 (85 vuotta) Long Island, Yhdysvallat
Koulutus ja ura
Tutkimusalue:  linnut
Robert Cushman Murphy (29. huhtikuuta 1887 Brooklyn, New York – 20. maaliskuuta 1973 Long Island) oli yhdysvaltalainen lintutieteilijä.
Murphy opiskeli Brown Universityssä ja valmistui 1911. Pian valmistumisen jälkeen hän avioitui Grace Alison Barstowin kanssa, ja heille syntyi kolme lasta. Hän teki tutkimusmatkan valaanpyyntialuksen miehistön jäsenenä Etelä-Georgiaan, jossa hän vietti useita kuukausia tutkien valtamerilintuja ja kuningaspingviinejä. Tämä matka osoitti hänelle suunnan läpi elämän kestäneelle valtamerielävien tutkimiselle.
Murphy työskenteli joitakin vuosia (1911–1917) Brooklynin museossa ja Brooklyn Institute of Arts and Sciences-opiston luonnontieteiden osaston johtajana. 1921–1926 hän toimi American Museum of Natural Historyn lintuosaston apulaiskuraattorina, 1926–1942 museon valtamerilintujen osaston kuraattorina ja 1942–1949 museon lintuosaston johtajana. Hän teki tutkimusmatkan Perun rannikon saarille ja kirjoitti teoksen Bird Islands of Peru (1925). Museo julkaisi hänen kaksiosaisen, 1 200-sivuisen teoksensa Oceanic Birds of South America 1936. Kaikkiaan Murphy julkaisi noin 600 tieteellistä kirjoitusta.
Brown University palkitsi Murphyn kunniatohtorin arvonimellä 1941, samoin San Marcosin yliopisto Limassa Perussa. Hän toimi American Ornithologists' Unionin puheenjohtajana 1948–1950.
Murphy nimesi useita uusia lintujen alalajeja sekä laineviistäjän (Pterodroma ultima)  ja pikkumyrskysukeltajan (Pelecanoides georgicus), viimeksi mainitun yhdessä Francis Harperin kanssa.
Riihi-Pesis

| Riihi-Pesis |
| --- | --- |

Koko nimi:  Riihi-Pesis
Perustettu:  1999
Lakkautettu:  2015
Kaupunki:  Riihimäki, Suomi
Kenttä:  Peltosaaren pesäpallokenttä
Värit:           
Omistaja:  Riihi-Pesis ry
Infobox OKVirheellinen NIMI-arvo: 
Riihi-Pesis on riihimäkeläinen pesäpalloseura. Riihi-Pesis perustettiin vuonna 1999 konkurssiin menneiden Riihimäen Pallonlyöjien tilalle. Riihi-Pesis pelasi kotiottelunsa hiekkatekonurmen saaneella Peltosaaren urheilupuiston pesäpallokentällä. Riihi-Pesis pelasi aina vuoteen 2015 saakka, jolloin sen korvasi uudelleenperustettu RPL.
Historia > Alku Suomensarjassa ja aika Ykköspesiksessä

Riihimäen Pallonlyöjien pudottua Superpesiksestä kauden 1995 päätteeksi ja mentyä lopullisesti konkurssiin muutamaa vuotta myöhemmin, vuonna 1999 seuran tilalle perustettiin Riihi-Pesiksen nimellä uusi seura. Riihi-Pesis pelasi Suomensarjassa nousujohtoisesti ja lopulta Riihimäkeläinen pesäpallo palasi Ykköspesis-kartalle vuonna 2003, oltuaan täysin ylivoimainen Suomensarjassa kuluneen kauden aikana.
Riihi-Pesis oli ensimmäisellä kaudellaan Ykköspesiksessä sijalla 5 etelälohkossa. Riihi-Pesiksen Mikko Lehto oli tuolla kaudella Ykköspesiksen lyöjätilaston kakkonen neljällä kunnarilla ja 54:llä lyödyllä juoksulla. Seuraavaksi vuodeksi Ykköspesiksessä luovuttiin maantieteellisestä lohkojaosta ja palattiin yksilohkoiseen sarjaan. Riihi-Pesis oli runkosarjan päätteeksi kuudentoista joukkueen sarjassa sijalla 7.
Vuonna 2006 Riihi-Pesis jatkoi Ykköspesiksen keskivaiheella, tällä kertaa sijoitus oli 10:s. Tuolloin joukkueessa alkoi näkymään myös naapuriseura Hyvinkään Tahkon pelaajia joista seuran väreissä pelasi muun muassa Taneli Rantatorikka ja Miikka Matikka.
Riihi-Pesiksen farmisopimus Superpesis-seura Hyvinkään Tahkon kanssa mahdollisti sen että Tahkon nuoremmat pelaajat pääsivät pelaamaan Ykkössarjan otteluita Riihimäellä, samalla vahvistaen Riihi-Pesiksen pelaajarinkiä.
Riihi-Pesiksen riveissä pelasi kaudella 2007 Simo Eerikäinen, joka omasi tuolloin jo paljon kokemusta Superpesiksestä mm. Hyvinkään Tahkon riveissä. Eerikäinen aloitti kautensa sopimuksettomana pelaajana ja haki pelituntumaa Riihimäeltä kolmen ottelun verran, jonka jälkeen Eerikäinen sai sopimuksen Hyvinkään Tahkoon. Eerikäinen oli Riihi-Pesiksen kolmanneksi tehokkain lyöjä, lyötyään kolmessa ottelussa yhden kunnarin ja 14 juoksua.
Vuodesta 2007 tuli kuitenkin seuralle kohtalokas. Joukkue sijoittui runkosarjassa etelälohkon viidenneksi. Tämä tarkoitti sitä, että seura joutui pelaamaan Alajärveä vastaan alemmassa pudotuspeliottelusarjassa, jonka häviäjä putoaisi Ykköspesiksestä. Riihi-Pesis hävisi ottelusarjan niukasti otteluvoitoin 2-1.
Riihi-Pesis putosi kauden 2007 päätteeksi Ykkössarjasta ja joutui Suomensarjaan. Riihi-Pesis oli ollut edellisen kauden ajan jo riippuvainen Hyvinkään Tahkon farmipelaajista ja ykkössarjasta putoaminen tarkoitti yhteistyön päättymistä. Tämä johti siihen, että Riihi-Pesis luovutti paikkansa Vantaanjoen Juoksulle ja toiminta lähtikin seuraavana kautena alimmalta sarjatasolta eli aluesarjasta. Kauden päätteeksi anottiin paikkaa Maakuntasarjasta, joka saatiinkin kaudelle 2009.
Historia > Hetkellinen nousu ja RPL:n paluu.

Riihi-Pesiksen kärsivällisyys palkittiin kun joukkue voitti keväällä 2011 Suomensarjan nousukarsinnoissa Vantaanjoen Juoksun ja ansaitsi sarjapaikan vuodeksi 2012 Suomensarjaan. Suurimman panoksen joukkueen sarjanousulle antoivat kokeneet, Superpesiksessä asti pelanneet Riihimäkeläiset veljekset Mika ja Mikko Lehto. Suomensarjan sarjapaikka vaati Riihi-Pesikseltä huomattavaa rahallista panostusta mutta kaikesta huolimatta, rahaa löytyi ja joukkue pelasi kauden 2012 Suomensarjassa. Suomensarjakaudella Riihi-Pesis saavutti kaksi voittoa 18:ssa ottelussa pistesaldon ollessa viisi pistettä. Sijoitus oli etelälohkon viimeinen ja edessä oli paluu Maakuntasarjaan. 2013 maakuntasarjassa, RiiPe ei hävinnyt otteluakaan kotonaan, ja kauden päätyttyä sijoittua kolmanneksi.
Vuoden 2015 lopulla Riihi-Pesis ilmoitti muuttavansa nimeään. Uusi nimi on paluun Riihimäkeläiseen urheiluun tekevä Riihimäen Pallonlyöjät, joka ottaa vastuulleen Suomensarja joukkueen.
Tunnettuja entisiä pelaajia

Simo Eerikäinen
Miikka Matikka
Sami Sirviö
Pasi Hellberg
Mika Lehto
Mikko Lehto
Aiheesta muualla

Seuran sivusto (Arkistoitu – Internet Archive)
Riverco

| Riverco |
| --- | --- |

Yritysmuoto:  perheyritys
Perustettu:  1965 (Jokipaja Oy)
Toimitusjohtaja:  Kari-Matti Kankare
Kotipaikka:  Turku
Toimiala:  telakka- ja konepajateollisuus
Tytäryhtiöt:  Jokipaja Oy Riverco Oy Jokiyhtymä Oy Paraisten Telakka Oy - Pargas Varv Ab Venemaailma Oy - Båtvärlden Ab
Omistaja:  Kankareen perhe
Kotisivu:  riverco.fi
Infobox OKVirheellinen NIMI-arvo: 
Konserniin kuuluu myös moottori- ja purjeveneitä myyvä Venemaailma Raision Tuotekatu 13:ssa.
Riverco, suomeksi Jokiyhtymä, on suomalainen laivanrakennuskonserni, jonka kotipaikka on Turku. Yhtymä perustettiin vuonna 1965 konepajana nimeltä Jokipaja. Vuonna 1973 Jokipaja perusti korjaustelakan Paraisille. 1990-luvun keskivaiheilla yritysryhmä työllisti 86 henkeä.
Riverco harjoittaa laivojen korjaus-, huolto- ja muutostoimintaa ja omistaa Paraisten telakan, jossa rakennetaan pieniä ja keskisuuria aluksia alumiinista ja teräksestä. Riverco on vuosikymmenten mittaan rakentanut erityisesti sisätiloja erilaisiin laivoihin ympäri maailmaa, muun muassa ravintola- ja muita asiakaspalvelutiloja ja niiden muutostöitä autolauttoihin ja risteilyaluksiin.
Jokiyhtymä herätti 1980- ja 1990-luvulla huomiota varustellessaan 15 vuotta samaa, myymättä jäänyttä 80-metristä ro-ro-alusta yrityksen laiturissa muiden töiden ohella.
Yhtymän muita aluksia ovat olleet säiliöalukset Anna, Arita, Brännaden, Lake Saimaa, Oiva, Oljaren ja Petrolea, moottorialukset Harm ja Miniland, tankkiproomut Hyvä-Uke ja Norppa sekä lastiproomu Florialähde?.
Konserniin kuuluu myös Raision Tuotekadulla toimiva vähittäiskauppayritys Venemaailma. Se toimii Riverco-konsernin omistamassa entisessä P. O. Korhosen huonekalutehtaassa.
Aiheesta muualla

Yrityksen verkkosivusto (englanniksi)
Karl Ruben Jauhiainen

Karl Ruben Jauhiainen (21. syyskuuta 1859 Kuopio – 28. elokuuta 1939 Viipuri) oli suomalainen kirkkoherra ja tuomiorovasti.
Jauhiaisen vanhemmat olivat räätälimestari Johan Jauhiainen ja Serafia Alexandra Fincke. Hän pääsi ylioppilaaksi Kuopion lyseosta 1879 ja suoritti Helsingin yliopistossa teologisen erotutkinnon 1882 ja pastoraalitutkinnon 1885. Jauhianen vihittiin papiksi 1883.
Jauhiainen oli Valkealan kirkkoherran apulaisena 1883–1886, Kuopion lääninvankilan ja sairashuoneen saarnaajana 1886–1893, Kuopion maaseurakunnan 1. kappalaisena 1893–1904 ja Jaakkiman kappalaisena 1904–1906. Hänestä tuli Viipurin kaupungin suomalaisen seurakunnan kirkkoherra 1906, lääninrovasti 1917 sekä Viipurin tuomiokirkkoseurakunnan kirkkoherra ja tuomiorovasti 1925. Hän sai rovastin arvon 1908. Vuonna 1889 Jauhiainen kävi valtion määrärahalla toimittamassa papillisia palveluja Muurmanskin rannikolla asuneille suomalaisille. Kuopiossa asuessaan Jauhianen toimi myös uskonnon ja ruotsin kielen opettajana eri kouluissa vuosina 1886–1891.
K. R. Jauhianen oli naimisissa 1883–1938 Hedvig Helena Boijen (1863–1938) kanssa. Rovasti, päätoimittaja Yrjö Jauhiainen (1893–1951) oli heidän poikansa.
Teoksia

Kaarle Olavi Rosenius : elämäkerrallisia silmäyksiä ;  kyhäillyt K. R. J. Wilén, Turku 1886
O. W. Segerswärdin saarnoja kaikille wuoden sunnuntai- ja juhlapäiville ; painoon toimitti K. R. Jauhiainen. WSOY 1891, 2. uus. ja lis. painos 1903
Muistelmia vanhemmistamme ja vähän muustakin. 1 ; kirj. J. Benj. ja K. R. Jauhiainen. Viipuri 1937, ilmestynyt myös teoksessa Räätälimestari Johan Jauhiainen ja hänen jälkeläisensä ; toimittaneet Eila ja Asko Rautioaho. Johan Jauhiaisen jälkeläiset 2009
Muistelmia vanhemmistamme ja vähän muustakin. 2 ; kirj. J. Benj. ja K. R. Jauhiainen. Viipuri 1938, ilmestynyt myös teoksessa Räätälimestari Johan Jauhiainen ja hänen jälkeläisensä ; toimittaneet Eila ja Asko Rautioaho. Johan Jauhiaisen jälkeläiset 2009
Suomennoksia

Kuka vävyksi? teoksessa Kolmonen : kokoelma kertomuksia. Telén, Kuopio 1889
Fredrik Wilhelm Sundvall : Biblian historia : kansan opetusta varten. 2. painos J. H. Tuhkanen, Hämeenlinna 1894
Fr. Hammarsten : Lähetyksen pyhä taistelu. Suomen lähetysseura, Helsinki 1906
Rob Brydon

| Rob Brydon |
| --- | --- |
 Rob Brydon vuonna 2008.
Henkilötiedot
Syntynyt: 3. toukokuuta 1965 Baglan, Wales, Iso-Britannia
Ammatti:  koomikko, näyttelijä
Aiheesta muualla
Viralliset kotisivut
IMDb 
Rob Brydon (s. 3. toukokuuta 1965 Baglan, Wales) on walesilainen koomikko ja näyttelijä. Hän aloitti uransa esiintyjänä lukemalla radiossa ohjelmakuulutuksia ja toimimalla BBC Radio Walesilla DJ:nä.
Brydon on tehnyt paljon yhteistyötä Steve Cooganin kanssa, ja hän on esiintynyt muun muassa elokuvissa 24 Hour Party People (2002) ja Tristram Shandy: Herrasmiehen paljastukset (2006).
Aiheesta muualla

Times Online: Rob Brydon's identity crisis (Arkistoitu – Internet Archive)
| Auktoriteettitunnisteet  |
| --- | --- |
Kansainväliset:  FAST  ISNI  VIAF  WorldCat 
Kansalliset:  Espanja  Ranska  BnF data  Saksa  Israel  Yhdysvallat  Tšekki 2  Alankomaat 
Taiteenala:  MusicBrainz 
Henkilöt:  Deutsche Biographie 
Muut:  IdRef
Jauhiainen

Jauhiainen voi tarkoittaa seuraavia: